Openbare beskermer gestraf in hofuitspraak | Maroela Media
Openbare beskermer gestraf in hofuitspraak
Die Openbare Beskermer, adv. Busisiwe Mkhwebane. (Foto: Twitter)
Die openbare beskermer, adv. Busisiwe Mkhwebane, het haar grootste loesing tot dusver in die hooggeregshof in Pretoria op die lyf geloop – en die regters het gesorg dat sy met 'n bestraffende persoonlike hofbevel haar leuenagtigheid aan haar eie sak voel.
Regters Selby Baqwa, Leonie Windell en Annali Basson, het in 'n sterk bewoorde uitspraak Mkhwebane se bevindings oor die sogenaamde "rogue"-eenheid in die Suid-Afrikaanse Inkomstediens (SAID) tydens die ampstyd van Pravin Gordhan as SAID-kommissaris tersyde gestel.
Boonop moet Mkhwebane as bestraffende maatreël 15% van die totale regskoste verbonde aan die saak persoonlik dra. Die ander 85% moet gedra word deur haar kantoor – dus die staat en uiteindelik die belastingbetaler.
Mkhwebane het in haar verslag oor die eenheid bevind Gordhan (tans minister van openbare ondernemings) het die eenheid op onwettige wyse laat stig en dat hulle strydig met die wet opgetree het.
Maar die volbank van die hooggeregshof het bevind Mkhwebane het ongeldige verslae en onbewese bewerings gebruik om bevooroordeelde beslissings te maak.
Die standaard van die verslag was "gruwelik" en die inhoud word tersyde gestel, het die hof bevind.
Mkhwebane se verslag, so bevind die hof in 'n uitspraak van 111 bladsye, misluk op elke punt en berus op irrasionele denke, met geen begronding in die feite voor hande of in die reg nie, lui die bevinding.
Haar bevindings is "eenvoudig verkeerd" en berus op "die misverstaan van die wet en die reg".
Mkhwebane het die feite en bewyse voor hande geïgnoreer en bevindings gemaak gewoon omdat sy bevooroordeeld is jeens Gordhan en sy voormalige adjunk by die SAID, Ivan Pillay, is bevind.
Die regters bevind voorts Mkhwebane het onder eed gelieg (meineed gepleeg) en dat sy by die Regspraktisynsraad aangekla moet word, want sy is oneerlik.
Daar is tans in die parlement 'n proses, soos aan die gang gesit deur die DA, om Mkhwebane uit haar pos te verwyder. Daardie proses sal deur hierdie bevindings gesterk word.
Busisiwe Mkhwebane Openbare Beskermer
Bewerings dat Onteieningswet gepubliseer is, is fopnuus
Dawn Lindberg oorlede
Video: Skilpad verjaag leeus by watergat
Span van 'STROOP', 'Kingdoms' weer internasionaal vereer
Boek van die maand: 'Die nag ruik na spoed' deur Schalk Schoombie
Sy moet dadelik tronk toe.
Irrasionele denke, nooit. Nou is my vraag, wat is leuenagtigheid? Of jy lieg of jy doen nie . En as sy irrationeel optree om sekere te veroordeel of bevoordeel moet sy aangekla word van terrorisme, want sy ondermyn die staat vir buitelandse (zuptas) gewin.
Sy verskyn altyd geklee in ontwerpersklere,hare is gedoen en tydens media onderhoude is daar ñ ewe welgeklede dame wie haar gebottelde water langs die mikrofoon vir haar neersit.Neem jy al hierdie blink rookskerms weg,bly daar net ñ leë dop oor.Ek hoop die A en C gaan haar spoedig "redeploy".
Wat is 15% van haar astronomiese maandelikse salaris? Hoeveel is die orige 85% vir die rekening van die handjievol eerlike belastingbetalers? Hierdie regsgeleerdes is in my opinie ook maar staatskapers.
Al hoe hulle gaan begin luister en dalk twee keer dink, is as dit hul eie sak raak. Net jammer sy betaal net 15% en nie die 85% nie – dan sou haar broers en susters dalk gehoor gee en sien wat gebeur. Dis kleingeld vir haar